Stanislav Ojexovski

Stanislav Ojexovski, Stanislav Ojexovski Roksolan və ya Stanislaus Oriçovius Polonus () — polyak yazıçı. O, Polşa milliyətçiliyinin ilk müdafiəçilərindən biri hesab olunur. Stanislav Ojexovski yazılarında tez-tez Polşa zadəganlarının imtiyazlarını müdafiə edirdi.

 Haqqında 
Ojexovski 1513-cü ildə Pirzamisil şəhərində anadan olub. Atası katolik zadəgan və kral I Yan Albraxtın sarayında saray xadimi idi, sonralar isə Pirzamisildə məmur kimi çalışmışdı. Anası Yadviqa Baranetska pravoslav keşişin qızı, rus əsilli zadəgan qadın idi. Bəzi tədqiqatçılara görə, Stanislavın təxminən 12 bacı-qardaşı olub.Redakcja. Orzechowski Stanisław h. Oksza (1513—1566)… — S. 287.

İbtidai təhsilini Pirzamisildəki kafedral məktəbində alan Stanislav iti zəkası və yaxşı yaddaşı ilə digər şagirdlərdən seçilirdi.

1526-cı ildə Krakov Universitetində təhsil almağa başlayan Stanislav orada hökm sürən sxolastikadan narazı qalaraq vaxtını daha çox fərdi təhsilə həsr edirdi. O, 1527-ci ildə Vyanada təhsilini davam etdirmişdi. Burada onun müəllimi tanınmış şair, Vyana Universitetinin professoru Aleksandr Brasikan idi.

Stanislav 1529-cu ildə Vittenberq Universitetində oxumaq məqsədilə Almaniyaya köçdü. Orada o, kilsə islahatçısı Martin Lüterin və onun həmkarı Filipp Melanxtonun təsiri altına düşdü. Oğlunun protestantlığa keçməsini istəməyən atası tezliklə Stanislavı Vittenberqi tərk etməyə məcbur etdi.

Sonralar Stanislav İtaliyaya getmiş və burada Padua Universitetində (1532) və Bolonya Universitetində (1540) mühazirələrdə iştirak edərək təhsilini Roma və Venesiyada davam etdirmişdi.

O, protestant islahatçı Françesko Stankaronu çox tənqid edirdi və təxminən 1550-ci ildə onun tənqidinə dair yazı yazmış, bununla da protestantlardan üz çevirmişdi.

 İstinadlar 

 Xarici keçidlər 
 Stanislav Ojexovskinin əsərləri